

****

**มาตรการภายในเพื่อส่งเสริมความโปร่งใสและป้องกันการทุจริต**

****

****

**จัดทำโดย**

**เทศบาลตำบลไม้เรียง**

**อำเภอฉวาง จังหวัดนครศรีธรรมราช**

**หลักการ**

บุคลากรหลักในระบบการปกครองท้องถิ่นต้องยึดหลักความโปร่งใสทั้งการปฏิบัติงานและ

การรายงาน ผลเผยแพร่ข้อมูลที่จำเป็นแก่ประชาชนอย่างถูกต้อง รวดเร็วและเข้าถึงง่าย ความโปร่งใสจะทำให้ประชาชนมีส่วนร่วมและติดตามกิจกรรมาขององค์กรปกครองส่วนท้องถิ่น หากบุคลากร ในระบบการปกครองท้องถิ่นเปิดเผยข้อมูล กฎ แผนงาน งบประมาณ กระบวนการ การดำเนินงานและผลที่ ได้รับ การทุจริตก็ยากที่จะปิดบังซ่อนเร้น ความโปร่งใสจึงเป็นเงื่อนไขสำคัญของความถูกต้องชอบธรรมและ การกระทำอย่างรับผิดชอบ

หลักการเข้าถึงข้อมูลข่าวสาร (Access to in formation) ประชาชนทุกคนมีสิทธิที่จะเข้าถึงข้อมูล

ข่าวสารขององค์กรปกครองส่วนท้องถิ่น ประชาชนสามารถขอข้อมูลข่าวสารได้ หากหน่วยงานปฏิเสธ หน่วยงานนั้นต้องรับผิดชอบให้เหตุผลประกอบการพิจารณาทุกขั้นตอน

หลักการให้ข้อมูลข่าวสารที่สม่ำเสมอ (Active provision of information) องค์กรปกครองส่วน

ท้องถิ่นต้องรวบรวม เก็บ และเผยแพร่ข้อมูลที่ทันสมัย โดยเฉพาะ ประเด็น ข้อมูลเกี่ยวกับตัวแทนประชาชนผู้ ได้รับเลือกตั้ง เช่น การเปิดเผยทรัพย์สินและการเงิน ข้อมูลเกี่ยวกับการวินิจฉัยสั่งการ เช่น ข้อมูลเกี่ยวกับกิจกรรม งบประมาณ ในอดีต ปัจจุบัน อนาคต ข้อมูลเกี่ยวกับการวินิจฉัยและผลลัพธ์ เช่น การจัดการการเงิน การคลัง การสรรหา การจัดซื้อจัดจ้าง การวางแผนชุมชน และระเบียบกฎหมาย

ข้อมูลข่าวสารที่มีคุณภาพและทันเวลา (Quality and timeliness of information) ข้อมูลข่าวสาร

ที่ เปิดเผยต้องถูกต้องแม่นยำ ทันเวลา มีประโยชน์ และอยู่ในรูปแบบที่เข้าถึงได้ง่าย ผู้บริหารองค์กรปกครองส่วน ท้องถิ่นต้องจัดทำและเสนอรายงานที่มีคุณภาพสูง

ดังนั้น เทศบาลตำบลไม้เรียง จึงได้กำหนดมาตรการภายในเพื่อส่งเสริมความโปร่งใสและป้องกัน

การ ทุจริต ให้สอดรับกับหลักเกณฑ์การประเมินคุณธรรมและความโปร่งใส เพื่อเป็นแนวปฏิบัติให้กับบุคลากร ภายใน ในการดำเนินงานตามหลัก ธรรมาภิบาล เพื่อให้สอดคล้องกับหลักการสร้างท้องถิ่นให้สุจริตโปร่งใส

-2-

**1. มาตรการเผยแพร่ข้อมูลต่อสาธารณะ**

เพื่อให้การเปิดเผยข้อมูลข่าวสารของเทศบาลตำบลไม้เรียง เป็นไปด้วยความถูกต้อง ทันสมัย เหมาะสม และ เชื่อถือได้ ตลอดจนสอดคล้องกับพระราชบัญญัติข้อมูลข่าวสารของราชการ พ.ศ.2540 เทศบาลตำบลไม้เรียง จึงกำหนดมาตรการเผยแพร่ข้อมูลสาธารณะ ดังนี้

**วัตถุประสงค์**

1. เพื่อส่งเสริมให้มีการเปิดเผยข้อมูลสาธารณะ เกี่ยวกับข้อมูลพื้นฐาน ข้อมูลการบริหาร ข้อมูลการ บริหารเงินงบประมาณ ข้อมูลการบริหารและพัฒนาทรัพยากรบุคคล ข้อมูลส่งเสริมความโปร่งใส ข้อมูลการดำเนินการเพื่อป้องกันการทุจริต และข้อมูลมาตรการภายในเพื่อป้องกันทุจริตของเทศบาลตำบลไม้เรียง ตามแนวทางที่สำนักงาน ป.ป.ช. กำหนด

2. เพื่อเปิดโอกาสให้ผู้มีส่วนได้ส่วนเสียและสาธารณะ สามารถเข้าถึงข้อมูลผ่านช่องทางที่หลากหลาย โดยยึดหลักความถูกต้อง ครบถ้วน ทันสมัย ตรงไปตรงมา ตรวจสอบได้ และสอดคล้องกับกฎหมาย และระเบียบที่เกี่ยวข้อง

**มาตรการ**

1. จัดให้มีช่องทางในการบริการข้อมูลข่าวสารตามมาตรา 9 ของพระราชบัญญัติข้อมูลข่าวสารของ ราชการ พ.ศ.2540 และข้อมูลที่ต้องเปิดเผยต่อสาธารณะตามแนวทางที่สำนักงาน ป.ป.ช.กำหนด ทางเว็บไซต์ของเทศบาลตำบลไม้เรียง และช่องทางอื่นตามความเหมาะสม เพื่อให้ประชาชน สามารถตรวจสอบและสืบค้นข้อมูลที่ครบถ้วน ถูกต้อง ทันสมัย ได้อย่างสะดวกและรวดเร็ว
2. กำหนดบทบาทหน้าที่ความรับผิดชอบหลักในการจัดทำ รวบรวมตรวจสอบ และเปิดเผยข้อมูลต่อ สาธารณะตามแนวทางที่สำนักงาน ป.ป.ช. กำหนด ดังนี้
   1. หน่วยงานที่รับผิดชอบข้อมูลต้องจัดทำ และปรับปรุงข้อมูลให้ถูกต้อง สมบูรณ์ และ ทันสมัย

อยู่เสมอ โดยความเห็นชอบของผู้บริหารของหน่วยงานนั้นๆ ก่อนส่งข้อมูลดังกล่าวให้ศูนย์ ข้อมูลความรู้กลางด้านการป้องกันและปราบปรามการทุจริต

* 1. ศูนย์ข้อมูลความรู้กลางด้านการป้องกันและปราบการทุจริตรวบรวมข้อมูล ส่งให้ เจ้าหน้าที่

ประชาสัมพันธ์ลงข้อมูลในเว็บไซด์ของเทศบาล

3. การเผยแพร่ข้อมูลข่าวสารต่อสาธารณะต้องคำนึงถึงการคุ้มครองข้อมูลส่วนบุคคลโดยให้หน่วยงาน ที่รับผิดชอบข้อมูล พิจารณากลั่นกรองความเหมาะสมก่อนส่งข้องมูลเผยแพร่บนเว็บไซด์

4. ให้ศูนย์ข้อมูลความรู้กลางด้านการป้องกันและปราบปรามการทุจริต มีหน้าที่กำกับติดตามการ ปรับปรุงและเผยแพร่ข้อมูลดังกล่าว เพื่อให้มีการดำเนินงาน ปรับปรุงอย่างสม่ำเสมอและเป็นปัจจุบัน ตลอดจนรายงานผลการดำเนินการ รวมทั้งสรุปปัญหาและอุปสรรคต่อนายกเทศมนตรีตำบลไม้เรียง

-3-

**2. มาตรการการให้ผู้มีส่วนได้เสียมีส่วนร่วม**

การมีส่วนร่วมของประชาชน หมายถึง การกระจายโอกาสให้ประชาชนได้เข้ามามีส่วนร่วมทาง

บริหารเกี่ยวกับ การตัดสินใจเรื่องต่างๆ รวมทั้งการจัดสรรทรัพยากรของชุมชนและของชาติที่จะส่งผลกระทบต่อชีวิตและความ เป็นอยู่ของประชาชน การมีส่วนร่วมในการออกกฎหมาย ตลอดจนการมีส่วนร่วมในการตรวจสอบการใช้ อำนาจของรัฐ

ทั้งนี้ เทศบาลตำบลไม้เรียงได้กำหนดวิธีการให้ผู้มีส่วนได้เสียสามารถเข้ามามีส่วนร่วมกับหน่วยงาน

ท้องถิ่น ดังนี้

การลงสมัครเป็นผู้บริหารหรือสมาชิสภา เทศบาล

การใช้สิทธิเลือกตั้งผู้บริหารหรือสมาชิกสภาเทศบาล

การเสียภาษีอากร และค่าธรรมเนียมต่างๆที่ เทศบาลจัดเก็บเพื่อนำมาใช้ในการบริหารภายในการให้ ข้อเสนอแนะแก่ผู้บริหารท้องถิ่นในการดำเนินงานโครงการต่างๆ

การมีส่วนร่วมตรวจสอบการบริหารงานของ เทศบาล

1. ติดตามตรวจสอบการบริหารงานของเทศบาลว่าดำเนินงานด้วยคามโปร่งใสยุติธรรมตรงตาม ความต้องการของประชาชนหรือไม่
2. ติดตามตรวจสอบการใช้จ่ายงบประมาณตามข้อบังคับงบประมาณรายจ่ายประจำปีของเทศบาล ว่าถูกต้องโปร่งใสและเกิดประโยชน์หรือไม่
3. ขอทราบข้อมูลข่าวสารจากเทศบาลหากเห็นว่าทำงานไม่โปร่งใส
4. การเข้าร่วมประชาคมท้องถิ่นเพื่อแสดงความคิดเห็นประการพิจารณาแผนงาน โครงการหรือก กิจกรรมต่างๆที่มีผลกระทบต่อประชาชนในท้องถิ่น
5. ตรวจสอบแผนพัฒนาของเทศบาลว่าตรงกับปัญหาความเดือดร้อนและความต้องการของ ประชาชนหรือไม่
6. คัดค้านข้อบังคับ หรือมติของเทศบาลที่ทำให้ประชาชนเดือดร้อน
7. ถอดถอนผู้บริหารหรือสมาชิกสภาเทศบาล ที่มีพฤติกรรมไม่สุจริต

**3. มาตรการส่งเสริมความโปร่งในในกาจัดซื้อจัดจ้าง**

เพื่อให้การดำเนินการเกี่ยวกับการจัดซื้อจัดจ้างเป็นไปด้วยความโปร่งใสและสามารถตรวจสอบได้

เทศบาลตำบลไม้เรียงจึงได้กำหนดมาตรการส่งเสริมความโปร่งใสในการจัดซื้อจัดจ้างไว้ ดังนี้

3.1 กำหนดให้เจ้าหน้าที่ซึ่งปฏิบัติงานเกี่ยวกับการจัดซื้อจัดจ้างดำเนินการเผยแพร่แผนการจัดซื้อจัด จ้างให้เป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 และระเบียบ กระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560

-4-

3.2 กำหนดให้เจ้าหน้าที่ปฏิบัติหน้าที่เกี่ยวกับการจัดซื้อจัดจ้างดำเนินการบันทึกรายละเอียดวิธีการ และขั้นตอนการจัดซื้อจัดจ้างและการบริหารพัสดุภาครัฐให้เป็นไปตามขั้นตอนของระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 โดยดำเนินการในระบบเครือข่ายสารสนเทศ ของกรมบัญชีกลางผ่านทางระบบจัดซื้อจัดจ้างภาครัฐด้วยอิเล็กทรอนิกส์ ตามวิธีการที่กรมบัญชีกลางกำหนด แต่ละขั้นตอน ดังนี้

(1) จัดทำแผนการจัดซื้อจัดจ้าง

(๒) ทำรายงานขอซื้อหรือขอจ้าง

(3) ดำเนินการจัดหา

(4) ขออนุมัติสั่งซื้อหรือสั่งจ้าง

(5) การทำสัญญา

(6) การบริหารสัญญา

(7) การควบคุมและการจำหน่าย

3.3 กำหนดให้ผู้บังคับบัญชาตรวจสอบกำกับติดตามควบคุมดูแลการปฏิบัติหน้าที่ของเจ้าหน้าที่ ผู้ใต้บังคับบัญชาซึ่งปฏิบัติหน้าที่เกี่ยวกับการจัดซื้อจัดจ้างให้เป็นไปด้วยความเรียบร้อยกรณีปล่อยปละละเลย ให้ถือเป็นความผิดทางวินัย

3.4 กำหนดห้ามให้เจ้าหน้าที่ซึ่งปฏิบัติหน้าที่เกี่ยวกับการจัดซ้อจัดจ้างเข้าไปมีส่วนได้เสียกับผู้ยื่น ข้อเสนอหรือคู่สัญญาของเทศบาลตำบลไม้เรียง

3.5 ห้ามมิให้เจ้าหน้าที่ซึ่งปฏิบัติหน้าที่เกี่ยวกับการจัดซื้อจัดจ้าง ยอมให้ผู้อื่นอาศัยหน้าที่ของตนหา ประโยชน์จาการจัดซื้อจัดจ้างกับเทศบาลตำบลไม้เรียง

**4. มาตรการจัดการเรื่องร้องเรียนการทุจริต**

เพื่อให้การดำเนินงานของเทศบาลตำบลไม้เรียง มีความโปร่งใส ตรวจสอบได้ ตลอดจนเป็นไป

ตาม หลักธรรมาภิบาลที่ดี เทศบาลตำบลไม้เรียงจึงกำหนดมาตรการจัดการเรื่องร้องเรียนการทุจริต ดังนี้

**วัตถุประสงค์**

1. เพื่อกำหนดช่องทางที่ปลดภัยและเป็นความลับ สำหรับบุคลากรและผู้มีส่วนได้เสียภายนอก ในการร้องเรียน แจ้งเบาะแสการกระทำผิดและการทุจริต
2. เพื่อให้ความคุ้มครองผู้ร้องเรียนหรือผู้แจ้งเบาะแสการกระทำผิดและการทุจริตจากการถูกข่มขู่คุกคาม หรือ การกระทำในลักษณะที่เป็นการปฏิบัติที่ไม่เป็นธรรม รวมถึงผู้ที่ถูกร้องเรียนกรณีไม่สามารถพิสูจน์ได้ว่ามีการ ทุจริตจริง
3. เพื่อให้มีระบบและแนวทางดำเนินการสำหรับเรื่องร้องเรียนและเบาะแสเกี่ยวกับการกระทำผิดและการ ทุจริต
4. เพื่อกำหนดแนวทางดำเนินการทางวินัย ทางปกครอง และทางกฎหมาย กับบุคลากรที่ทุจริต
5. เพื่อป้องกันและปราบปรามไม่ให้เกิดการกระทำผิดและการทุจริต

-5-

**มาตรการ**

1. กำหนดบทบาทหน้าที่ของผู้บริหารทุกระดับ ให้ครอบคลุมถึงการประพฤตตนเป็นแบบอย่างที่ดี รวมถึงสอดส่องดูและ และส่งเสริมให้ผู้ใต้บังคับบัญชาปฏิบัติตามกฎหมาย ระเบียบ ข้อบังคับ จริยธรรมและ จรรยาบรรณที่เกี่ยวข้อง
2. กำหนดบทบาทหน้าที่ของบุคลากรให้ครอบคลุมถึงการไม่เพิกเฉยต่อการทุจริต รายงานการกระทำ ความผิดต่อผู้บังคับบัญชาหากพบเห็นการกระทำความผิดหรือการทุจริตเกิดขึ้น ตลอดจนให้ความร่วมมือ ช่วยเหลือ ในกระบวนการสอบสวนข้อเท็จจริงเกี่ยวกับเรื่องร้องเรียนและแจ้งเบาะแสการกระทำความผิดและ ทุจริต
3. กำหนดให้มีแผนปฏิบัติการป้องกันการทุจริตประจำปี ดำเนินการ กำกับติดตาม และรายงานผล การดำเนินงานตามแผนปฏิบัติการป้องกันการทุจริตประจำปี เพื่อเสนอต่อผู้บริหาร และเผยแพร่ต่อ สาธารณชน
4. กำหนดให้มีคู่มือ หรือแนวปฏิบัติการรับเรื่องร้องเรียน โดยระบุถึงผู้ที่รับผิดชอบ ขั้นตอน กระบวนการ กรอบระยะเวลา ในการพิจารณาเรื่องร้องเรียน และเบาะแสการกระทำผิด การทุจริต ตลอดจน ประชาสัมพันธ์ให้บุคลากร ผู้รับบริการผู้มีส่วนได้เสียภายนอกรับทราบ
5. กำหนดให้มีช่องทางหลากหลายในการรับเรื่องร้องเรียนและแจ้งเบาะแสในการกระทำผิด การทุจริต โดยให้เจ้าหน้าที่ที่รับผิดชอบเรื่องดังกล่าว ระมัดระวังในการดำเนินงานและเก็บเป็นความลับ
6. กำหนดให้จัดทำสถิตการรับเรื่องร้องเรียน และเบาะแสการกระทำผิดการทุจริต รวมทั้งจัดทำ รายงาน รวบรวมข้อมูลสถิติ เพื่อเสนอต่อคณะผู้บริหาร
7. กำหนดให้มีการคุ้มครองผู้ร้องเรียน ผู้แจ้งเบาะแสการทุจริต ผู้ให้ความร่วมมือในการตรวจสอบและ ผู้ที่เกี่ยวข้องกับการจัดการเรื่องร้องเรียนการทุจริต
8. ดำเนินการตรวจสอบข้อเท็จจริง สอบสวนทางวินัยแล้วแต่กรณี ด้วยความโปร่งใส รวดเร็ว รับฟัง และให้โอกาสทุกฝ่ายอย่างเป็นธรรม
9. กำหนดให้มีการพิจารณาลงโทษทางวินัย หรือดำเนินคดีตามกฎหมาย ต่อบุคลากรที่มีผลการ สอบสวน หรือการพิจารณาว่ามีการกระทำอันเป็นการทุจริต รวมถึงดำเนินการกรณีอยู่ระหว่างการสอบสวน ตามระเบียบ ข้อบังคับ ข้อกฎหมาย กำหนดไว้อย่างเคร่งครัด

**5. มาตรการป้องกันการรับสินบน**

เพื่อให้การดำเนินงานของเทศบาลตำบลไม้เรียง เป็นไปด้วยความโปร่งใส ตรวจสอบได้ ปลอด

จาก การทุจริตและประพฤติมิชอบจาการปฏิบัติงาน เทศบาลตำบลไม้เรียง จึงกำหนดมาตรการป้องกันการรับ สินบนดังนี้

-6-

**วัตถุประสงค์**

1. เพื่อกำหนดมาตรการ แนวทาง งดการับ การเรียกร้อง หรือ การให้ ของขวัญ ทรัพย์สินหรือ ประโยชน์อื่นใด ยกเว้นกรณีจำเป็นต้องไปตามที่กฎหมายกำหนด ระเบียบ และสำนักงาน ป.ป.ช. กำหนด เท่านั้น
2. เพื่อให้บุคลากรยึดถือปฏิบัตินโยบายอย่างเคร่งครัด รวมถึงตระหนักถึงการมีส่วนร่วมที่จะ รับผิดชอบในการป้องกันและต่อต้านการับสินบน

**มาตรการ**

1. นายกเทศมนตรีตำบลไม้เรียง ประกาศเจตจำนงในการบริหารหน่วยงานอย่างซื่อสัตย์สุจริต โปร่งใสและเป็นไปตามหลักธรรมาภิบาลโดยเผยแพร่ประชาสัมพันธ์ให้บุคลากร ผู้รับบริการ ผู้มีส่วนได้เสีย ภายนอกทราบ
2. กำหนดบทบาทหน้าที่ของผู้บริหารทุกระดับ ให้ครอบคลุมถึงการประพฤติตนเป็นแบบอย่างที่ดี การ ควบคุม กำกับ ติดตาม สนับสนุนและขับเคลื่อนการดำเนินงานเพื่อป้องกันการรับ ให้สินบน หรือผลประโยชน์ อื่นใดรวมถึงป้องกันการมีส่วนร่วมในการทุจริตทุกรูปแบบ
3. กำหนดจรรยาบรรณ บทบาทหน้าที่ของพนักงานทุกระดับ ให้ครอบคลุม

* การงดรับ ให้สินบนหรือผลประโยชน์อื่นใดในทุกรูปแบบ ทั้งทางตรงและทางอ้อม
* การไม่เข้าไปมีส่วนร่วมในการทุจริตทุกรูปแบบ
* การร่วมสอดส่องดูแลและการรายงานการรับ ให้สินบนหรือประโยชน์อื่นใดรวมถึงการทุจริต ประพฤติมิชอบทุกรูปแบบต่อผู้บังคับบัญชา
* การให้ความร่วมมือช่วยเหลือในกระบวนการสอบสวน สอบข้อเท็จจริงที่เกี่ยวข้อง

1. ส่งเสริมวัฒนธรรมการต่อต้านการรับ การให้สินบน หรือผลประโยชน์อื่นใด รวมถึงป้องกันการมีส่วน

ร่วมใน การทุจริตประพฤติชอบทุกรูปแบบ

1. กำหนดให้หน่วยงานที่เกี่ยวข้อง งานบริการงานบุคคล จัดอบรมให้ความรู้และสร้างช่องทางการรับรู้

แก่ บุคลากรเพื่อสร้างวัฒนธรรมองค์กรเกี่ยวกับการต่อต้าน การทุจริตและประพฤติมิชอบ การรับ การให้สินบน หรือผลประโยชน์อื่น

1. กำหนดให้หน่วยงานที่เกี่ยวข้องจัดกิจกรรมเพื่อเสริมสร้างวัฒนธรรมองค์กรให้บุคลากรมีทัศนคติ ค่านิยมใน การปฏิบัติงานอย่างซื่อสัตว์สุจริต และมุ่งผลประโยชนส่วนรวม ตลอดจนเผยแพร่ข้อมูลให้บุคลากร ผู้มีส่วนได้ เสียภายนอกรับทราบ
2. กำหนดให้บุคลากรทุคนของเทศบาลตำบลไม้เรียง มีหน้าที่สอดส่อง และร่วมกันป้องกันการรับการให้ สินบน หรือผลประโยชน์อื่นๆรวมถึงการทุจริตประพฤติมิชอบทุกรูปแบบ โดยไม่ละเลย เพิกเฉยต่อการกระทำ ที่เข้าข่าย ดังกล่าว
3. ดำเนินการลงโทษทางวินัย ทางปกครอง และทางกฎหมาย ตามความเหมาะสม ต่อผู้บริการหรือบุคลากรซึ่ง ถูกตัดสินว่าได้กระทำความผิดทุจริตอย่างเด็ดขาด

-7-

1. กำหนดให้หน่วยงานที่เกี่ยวข้อง รายงานผลการดำเนินงานที่เกี่ยวข้องกับการรับ การให้สินบน หรือ ประโยชน์อื่นใด ต่อที่ประชุมคณะประจำเดือนอย่างน้อยปี ละ 1 ครั้ง

**6. มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม**

เพื่อให้การดำเนินงานของเทศบาลตำบลไม้เรียงเป็นไปด้วยความโปร่งใส เป็นธรรม ปราศจาก

ผลประโยชน์ทับซ้อน เทศบาลตำบลไม้เรียงจึงกำหนดมาตรการป้องกันการขัดกันระหว่างผลประโยชน์ส่วน ตนกับผลประโยชน์ส่วนรวม ดังนี้

**วัตถุประสงค์**

เพื่อกำหนดมาตรการ แนวทาง และกลไกในการป้องกันการขัดกันระหว่างผลประโยชน์ส่วนตนกับ ผลประโยชน์ส่วนรวม สำหรับบุคลากรของเทศบาลตำบลไม้เรียง

**มาตรการ**

1. นายกเทศมนตรีตำบลไม้เรียง ประกาศเจตจำนงในการบริหารจัดการด้วยความซื่อสัตย์ สุจริต โปร่งใส และเป็นไปตามหลักธรรมาภิบาลที่ดี รวมถึงเผยแพร่ประชาสัมพันธ์ให้สาธารณชนทราบทั่วกัน
2. กำหนดบทบาทหน้าที่ของผู้บริหารทุกระดับของเทศบาลตำบลไม้เรียง ให้ครอบคลุมถึงการ ประพฤติตนเป็นแบบอย่างที่ดี การควบคุม กำกับ ติดตาม สนับสนุน และขับเคลื่อนการดำเนินงานเพื่อป้องกัน การขัดกันระหว่างผลประโยชน์ส่วนตนกับผลประโยชน์ส่วนรวม
3. กำหนดบทบาทหน้าที่ของบุคลากร ให้ครอบคลุมถึงการสอดส่อง และร่วมกันป้องกันการกระทำ ที่ เข้าข่ายการขัดกันระหว่างผลประโยชน์ส่วนตนกับผลประโยชน์ส่วนรวม ตลอดจนความร่วมมือในการแจ้ง เบาะแส และเป็นพยาน
4. กำหนดให้มีมาตรการคุ้มครองบุคลากรที่ให้ความร่วมมือในการแจ้งเบาะแส เป็นพยาน กรณี เกี่ยวกับการขัดกันระหว่างผลประโยชน์ส่วนตนกับผลประโยชน์ส่วนรวม ตลอดจนให้ความร่วมมือในการแจ้ง เบาะแสและเป็นพยาน
5. กำหนดจรรยาบรรณ สำหรับบุคลากรทุกระดับ ให้ครอบคลุม
   1. การไม่ใช้ตำแหน่งหน้าที่ เวลางานปกติ ใช้ใช้ในการแสวงหาประโยชน์ใดๆให้แก่ตนเอง

หรือผู้อื่น ไม่ว่าทางตรงหรือทางอ้อม

* 1. การไม่นำความลับ เงิน บุคลากรและทรัพย์สินใดๆ ของเทศบาลไปแสวงหาประโยชน์

สำหรับตนเอง หรือผู้อื่น ไม่ว่าทางตรงหรือทางอ้อม

* 1. การไม่รับงานหรือปฏิบัติงานภายนอก ที่อาจก่อให้เกิดผลประโยชน์ทับซ้อนกับ

ผลประโยชน์ของเทศบาลไม่ว่าทางตรงหรือทางอ้อม

-8-

* 1. การไม่นำความสัมพันธ์ส่วนตัว มาประกอบการใช้ดุลพินิจในการพิจารณาตัดสินอนุมัติ

โครงการ การจัดซื้อจัดจ้าง หรือในลักษณะอื่นใดอันเป็นการให้คุณให้โทษแก่บุคคล

หรือหน่วยงานอื่น ไม่ว่า ทางตรงหรือทางอ้อม

1. กำหนดให้ทุกหน่วยงานจัดทำคู่มือปฏิบัติงาน เพื่อหลีกเลี่ยง ลด ป้องกันการขัดกันระหว่าง ผลประโยชน์ส่วนตนกับผลประโยชน์ส่วนรวม
2. กำหนดให้ทุกหน่วยงานที่เกี่ยวข้อง จัดประชุมชี้แจง อบรม และสร้างช่องทางการรับรู้แก่บุคลากร เพื่อสร้างความตระหนักและความรับรู้ความเข้าใจเกี่ยวกับเรื่องการขัดกันระหว่างผลประโยชน์ส่วนตนกับ ผลประโยชน์ส่วนร่วม
3. กำหนดให้มีการดำเนินการทางวินัย ทางปกครอง และทางากฎหมาย อย่างจริงจังและเด็ดขาด สำหรับบุคลากรที่กระทำความผิดเกี่ยวกับเรื่องการขัดกันระหว่างผลประโยชน์ส่วนตนกับผลประโยชน์ส่วนรวม ทั้งฐานะตัวการ หรือ ผู้สนับสนุน

**7. มาตรการตรวจสอบการใช้ดุลพินิจ**

เพื่อให้การดำเนินงานของเทศบาลตำบลไม้เรียง เป็นไปด้วยความถูกต้องเหมาะสม และเป็นธรรม

ตามกฎหมาย ระเบียบ และมาตรฐานที่กำหนด และเป็นการตรวจสอบการใช้ดุลพินิจของผู้ปฏิบัติงาน จึง กำหนดให้มีมาตรการตรวจสอบการใช้ดุลพินิจ ดังนี้

**วัตถุประสงค์**

1. เพื่อกำหนดมาตรฐาน แนวทางคู่มือการปฏิบัติงาน และกลไกในการกำกับ ตรวจสอบการปฏิบัติงาน ของบุคลากร เทศบาลตำบลไม้เรียงให้เป็นไปตามกฎหมาย กฎ ระเบียบ ข้อบังคับ ประกาศ และหลักเกณฑ์ ที่กำหนด ด้วยความถูกต้อง โปร่งใส และเป็นธรรม
2. เพื่อตรวจสอบการใช้ดุลพินิจของผู้ปฏิบัติงาน

**มาตรการ**

1. กำหนดบทบาทหน้าที่ของผู้บริหารทุกระดับให้ครอบคลุมการตรวจสอบ กำกับดูแล ติดตามการ ปฏิบัติงาน และการใช้ดุลพินิจของผู้ใต้บังคับบัญชา ให้เป็นไปตามกฎหมาย กฎ ระเบียบ ข้อบังคับ ประกาศ หลักเกณฑ์ มาตรฐาน คู่มือการปฏิบัติงาน อย่างเคร่งครัด
2. กำหนดจรรยาบรรณ บทบาทหน้าที่ของบคุลากรทุกระดับ ให้ครอบคลุมถึงการปฏิบัติงานตาม กฎหมาย กฎ ระเบียบ ข้อบังคับ มาตรฐาน คู่มือการปฏิบัติงาน อย่างเคร่งครัด โดยยึดหลักความถูกต้อง โปร่งใส เสอมภาค และเป็นธรรม หากผู้ใดจงใจฝ่าฝืน หรือก่อให้เกิดความเสียหายแก่เทศบาลตำบลไม้เรียง จะถูกพิจารณาโทษตามแต่กรณี

-9-

1. กำหนดให้แต่ละส่วนงานจัดทำมาตรฐานหรือคู่มือการปฏิบัติงาน/การให้บริการ เพื่อลดการใช้ ดุลพินิจของผู้ปฏิบัติงาน
2. ส่งเสริมให้แต่ละส่วนงาน นำระบบเทคโนโลยีสารสนเทศมาใช้ในกาจัดเก็บและประมวลผลข้อมูล เพื่อความสะดวก รวดเร็ว ในการสืบค้นและประกอบการตัดสินใจของผู้บริหารและผู้ปฏิบัติงาน
3. กำหนดให้บุคลากร ผู้ปฏิบัติงาน รายงานผลการปฏิบัติงานที่ไม่เป็นไปตาม กฎหมาย กฎ ระเบียบ ข้อบังคับ ประกาศ หลักเกณฑ์ มาตรฐานหรือคู่มือการปฏิบัติงาน/การให้บริการ ต่อผู้บังคับบัญชาตามลำดับ เพื่อให้หน่วยงานที่เกี่ยวข้องสืบหาสาเหตุข้อเท็จจริง วิเคราะห์ และเสนอแนวทางแก้ไขปัญหาและแนวทางการ ป้องกัน ต่อผู้บริหาร